**Indokolás**

**Nemeskolta Község Önkormányzata Képviselő-testületének**

**…../2021. (II. ...) önkormányzati rendelettervezethez**

**a szociális igazgatásról és az egyes szociális ellátási formák helyi szabályairól,**

**azok igénybevételéről és a fizetendő térítési díjakról szóló**

**20/2016. (XI. 25.) önkormányzati rendelet módosításáról**

Nemeskolta Község Önkormányzatának Képviselő-testülete a jelenleg hatályos szociális igazgatásról és az egyes szociális ellátási formák helyi szabályairól, azok igénybevételéről és a fizetendő térítési díjakról szóló 20/2016. (XI. 25.)önkormányzati rendeletét 2016. november 24-i ülésén fogadta el. A Táplánszentkereszti Mikrotérségi Társulás tájékoztatása szerint 2021. évben a gyermekjóléti, családgondozási, házi segítségnyújtás, szociális étkeztetés és gyerekétkeztetés költségeihez jelentős mértékben szükséges Nemeskolta Község Önkormányzatának hozzájárulnia. Tekintettel arra, hogy az önkormányzat 2021. évi költségvetése tartalékkal nem rendelkezik, így a szociális kiadások terhére is szükséges az önkormányzatnak hozzájárulást biztosítania. Erre tekintettel javaslom a szociális rendeletben a karácsonyi támogatás mértékét csökkenteni. Javaslom, hogy karácsonyi támogatásként legfeljebb 10.000 Ft összegű települési támogatást kerüljön megállapításra évente egy alkalommal. Az előadottak alapján a szociális rendelet módosításának tervezetét az alábbiakban terjesztem a Tisztelt Képviselő-testület elé.

Nemeskolta, 2021. február 8.

|  |  |
| --- | --- |
| **Farkas Imre**  polgármester sk. | **Dr. Varga Krisztina**  jegyző sk. |